Zendaya

Zendaya Maree Stoermer Coleman (* 1. september 1996 Oakland, Kalifornia, USA), známa ako Zendaya, je americká herečka, speváčka, tanečnica a modelka. V rokoch 2010 až 2013 hrala postavu Rocky Blueovej v sitkome stanice Disney Channel, Shake It Up. Stvárnila rolu Halley Brandonovej v televíznom filme Frenemies a nadabovala postavu Fern v Cililing a veľké hry. Objavila sa v epizóde seriálu Good Luck Charlie s názvom „Charlie Shakes It Up“. Tiež vystúpila v epizóde šou PrankStars, v seriáli Farma R.A.K. ako Sequoia Jones a vo filme Spider-Man: Návrat domov (2017), kde stvárnila Michelle „MJ“ Jones. 

Zendaya podpísala 8. augusta 2012 nahrávaciu zmluvu s vydavateľstvom Hollywood Records. Vydala nezávislý singel „Swag It Out“ a tiež „Watch Me“ s Bellou Thorne, ktorý sa objavil na albume Break It Down. 20. marca 2012 vydala pieseň „Something to Dance For“, ako propagačný singel k soundtracku Shake It Up: Live 2 Dance.

 Detstvo 
Zendaya Maree Stoermer Coleman sa narodila 1. septembra 1996 v Oaklande, ako jediné dieťa Claire Marie (Stoermer) a Kazembe Ajamu (rod. Samuel David Coleman), no má päť nevlastných súrodencov z otcovej strany. Jej otec je Afroameričan s arkansaskými koreňmi; matka je beloška s nemeckým a škótskym pôvodom.

Vyrastala ako súčasť neďalekého divadla California Shakespeare Theater, kde pracovala jej matka. Zendaya si tu zahrala v mnohých divadelných inscenáciách. Študovala na americkom divadelnom konzervatóriu a strávila 3 roky v jej bývalej tanečnej skupine Future Shock Oakland, kde tancovali prevažne hip-hopové a hula tance.

Súkromný život

Zendaya vlastní dom v Los Angeles a byt v Brooklyne. Je vegetariánka a hovorí: „Môj hlavný dôvod, prečo som vegetariánka, je, že som milovníčka zvierat – rozhodne nie preto, že milujem zeleninu“. Zendaya je vo vzťahu s britským hercom Tomom Hollandom, s ktorým sa údajne zasnúbili počas vianočných sviatkov v roku 2024. Ani jeden z dvojice svoje zásnuby oficiálne nepotvrdil.

Filmografia
+ Film Rok Názov Rola Poznámky 2013 Super Buddies Lollipop Hlasová rola2017Spider-Man: Návrat domovMichelle „MJ“ Jones2017The Greatest ShowmanAnne Wheeler2019Spider-Man: Ďaleko od domovaMichelle „MJ“ Jones2021Spider-Man: Bez domovaMichelle „MJ“ Jones

+ Televízia Rok Názov Rola Poznámky 2010 – 2013 Shake It Up! Rocky Blue Hlavná rola 2011 Good Luck Charlie Rocky Blue Epizóda: „Charlie Shakes It Up“ 2011 Cililing a Veľké hry Fern Hlas; krátky televízny film 2011 PrankStars Samu seba Epizóda: „Walk the Prank“ 2012 Frenemies Halley Brandon Televízny film 2012 Farma R.A.K. Sequoia Jones Epizóda: „Creative consultANT“ 2013 Dancing with the Stars Samu seba / súťažiaca 16. séria 2014 Zapped Zoey Stevens  Televízny film 2015 – súčasnosť K.C. Undercover K.C. Cooper Hlavná rola; koproducentka 2015 Black-ish Maya Calais Epizóda: „Daddy's Day“2017Walk the PrankSamu sebaEpizóda: „K.C. Undercover Edition“2019EuphoriaRue BennetHlavná rola

Diskografia
Zendaya (2013)

Turné
Swag It Out Tour (2012 – 2014)

 Referencie 

 Zdroj 

Kategória:Televízne herečky USA
Kategória:Popové speváčky USA
Kategória:R&B speváčky USA
Kategória:Popoví klaviristi USA
Kategória:R&B klaviristi USA
Kategória:Klaviristky USA
Kategória:Modelky USA
Kategória:Držiteľky ceny Satellite Award
Kategória:Televízne herečky afroamerického pôvodu
Kategória:Speváčky afroamerického pôvodu
Kategória:Klaviristi afroamerického pôvodu
Kategória:Osobnosti USA afroamerického pôvodu
Kategória:Osobnosti USA nemeckého pôvodu
Kategória:Osobnosti USA škótskeho pôvodu
Kategória:Osobnosti z Oaklandu (Kalifornia)